**Түбән Шытсу авыл җирлегенең 2021 нче елга отчеты**

Хәерле көн, исәнмесез хөрмәтле авылдашлар, килгән җитәкчеләр!

Түбән Шытсу авыл җирлегендә халыкны иң күп эш урыны белән тәэмин итүче һәм җирле бюджетка керем кертүче “Шытсу” авыл хуҗалыгы җәмгыяте эшләп килә. Аларның төп күрсәткечләренә кыскача гына тукталып үтәм. Җәмгыятьтә барлыгы 164 кеше эшли. Уртача хезмәт хакы 2020 ел белән чагыштырганда 2021 елда 5 мең 663 сумга артык 31 204 сумны тәшкил итте. Бер хезмәткәргә карата җитештерүчәнлек 1 млн. 857 мең сум.

Җитештерелгән тулай продукция бәясе 298 млн.785 мең сум. Авыл хуҗалыгы җирләре 4 109 гектар. 100 гектарга җитештерелгән продукция 7млн.221 мең сумны тәшкил итте.

 Савым сыерлары 560 баш. Бер сыерга савып алынган сөт күләме 2020 ел белән чагыштырганда 183 кг.артып 9 273 кг.тэшкил итте.

Бөртеклеләрнең уңдырышлылыгы һава шартларына бәйле рәвештә шактый кимеп гектарына 8,1 цетнер тәшкил итте.

Ит битештерү күләме артымы 294 кг.

Төзелеш ремонт эшләре авыл хуҗалыгы җәмгятендә даими алып барыла. Әлеге эшләр 2022 елда да дәвам ителәчәк.

Ел саен үткәрелеп килүче алдынгыларны тәбрикләү чараларында Шытсу авыл хуҗалыгы хезмәткәрләре даими бүләкләнүгә ирешәләр. 2021 елда Югары Шытсу сөтчелек комплексы хезмәткәре Гарипов Нәҗип Мөхәммәтфатих улына Татарстан республикасының Атказанган зоотехник исеме бирелде.

Шәхси эшмәкәрлек юнәлеше, кфх эшчәнлегенә тукталып үтәм.

2019 елда начинающий фермер программасы нигезендә бер Хабибрахманов Крестьян фермер хуҗалыгы төзелгән иде. Бүгенге көндә матур гына эшләп килә. Аларның эш нәтиҗәләрен сез экраннарда күрәсез.

Авыл җирлегендә 1 хәрәм кибете һәм 5 азык төлек кибетләре эшләп килә. Кибетләргә халык ихтыяҗын канәгатьләндерерлек товарлар, азык төлек кайтып тора. Югары Шытсуда 2021 елның июль аенда бер кибетебез ябылды. Шуның белән бер эш урыны кимеде. Түбән Шытсу авыл җирлегендә урнашкан 6 сәүдә үзәгенең 4 сендэ банк картасы белән түләү мөмкинлеге булган терминал урнаштырылган.

Үзмәшгульлелек белән шөгыльләнүчеләр саны 2020 ел белән чыгаштырганда 4 кешегә артып 23 не тәшкил итте. Ләкин бу арту рейтингтан күренгәнчә әле тиешле дәрәҗәдә түгел. Теркәлмәгән кешеләр әле бар. Бюджетка бу күпмедер зыян булып тора. Ел дәвамында бу кешеләр әлеге юнәлешне җайлап бетерләр дип уйлыйм, инде үзегезгә дә тынычлап эшләргә бер юл булып торыр иде. (1500 руб керде)

Буш биналарга килгәндә болар, Югары Шытсуда башлангыч мәктәп һәм Түбән Шытсуда кибет биналары әлегә кулланылмый.

Авыл җирлегендәге шәхси хуҗалыклар үсешенә тукталып үтик. Мөгезле эре терерлек саны 2020 нче ел белән чагыштырганда 2021 елда 13 кә, сарыклар саны 44 кә, кәҗәләр 10 га кимеде. Ат һәм сыерлар саны 5 кә артты.

Шәхси хуҗалыкларның үсешен тәэмин итү, аларны саклап калу максатыннан дәүләт программалары эшләп килә. Кош-корт, мал туар алган чыгымнарның бер өлешен субсидияләү буенча гомуми сумма 413 мең 300 сумны тәшкил итте.

2021 елда сатылган сөт күләме 4757 цетнер тәшкил итте. 2020 елда 4746 ц.булган.

**Бюджетның** керем һәм чыгым өлешләренә тукталып үтик. Керем ягы салымнар тупланшына бәйләнгән. Гомуми керем 3 млн.400 мең сумны тәшкил итте.

 начисление (хисапланды) үтәлеш

Мөлкәт салымы 119 000 54 336 сум

 Җир салымы 302 000 494 201 сум

 Физик затларның

кеременә бәйле салым

(Подоходный налог) 313 000 378 150 сум

 Салымнарын түләмәгән зур суммалы кешеләрне сез экраннарда күрәсез. Бюджетка кертәсе сумма безнең шактый 118 мең сум. Шуның 79 мең сумы мөлкәт салымы.

 Бюджетның чыгым ягына тукталсак 2021 елда 3 млн.639 мең акча тотылды. Шуның 1 млн.693 сумы хезмәт хакы түләүгә, 206 мең сум благоустройство. Элемтә һәм ЖКХ хезмәтләре өчен 127 мең сум тотылды. Транспорт өчен 138 мең. Башка төр чыгымнар 1 млн.324 мең сумны тәшкил итте.(внештатник хезмәт хакы, алынган җиһазлар, огр.техника)

 **Демографик хәл.** Түбән Шытсу авыл җирелегендә барлыгы 219 хуҗалыкта 662 кеше яши. 2020 нчы ел белән чагыштырганда хуҗалыклар саны 11гә, халык саны22гә ким. Туучылар 4 (2020 да 9), улүчеләр 13 (15), пропискага керүчеләр 10 (7), төшүчеләр 23 (14).

Җирлектә барлыгы 262 пенсионер, 294 эшчеләр исәпләнелә. 16 студент, 46 укучы һәм 59 мәктәпкәчә яшьтәге балалар бар.

**Социаль өлкә.** Күп балалы гаиләләр 9. Мөмкинлекләре чикле кешеләр саны 106, шуның берсе бала. 8 әни кеше балаларына 3 яшь тулганчыга кадәр айлык пособия түләүләрен алалар. Социаль яктан куркыныч хәлдә торучы гаиләләр юк. Агымдагы елда безнең бер гаилә кызганычка каршы өстәлде.

 Гаилә корып яши башлаучыларның саны 2 не тәшкил итте. Аерылышучылар булмады.

**Авыл җирлеге Советында 3 кеше эшли**. 12 Совет утырышы, 6 гражданнарны кабул итү үткәрелде, 208 справка бирелде.

Газ тотылышына экономия ясалды, ут тотылышында 1169 кв. Артык тотылыш. 2020 ел азагында дөрес показание бирелмәү аракасында. Айлык тотылыш уртача 195-200 кв.тәшкил итә.

Җирлектә барлыгы 74 штук урам светильниклары бар. 2021 елда 13 мең 507 Квт.сәгать энергия тотылган, суммаларда 103 мең 201 сум. Бер светильникка 182 КВТ сэгать энергия сарыф ителгән. 2020 ел белән чагыштырганда урам утлары 79 кв.сэгать кә экономия ясалды.

 Җирлектә барлыгы 219 йорт хуҗалыклары бар шуның 4 се әлегә теркәлмәгән. Моның буенча эш алып барыла.

 Торак мәйданы тапшыру 2020 ел белән чагыштырганда шактый гына кимеп 198 кв.м.тәшкил итте.

Җирлектә яшәп авыл хуҗалыгы яки бюджет тармагында езмәт итүчеләргә уңайлы шартлар тудыру максатыннан төрле программалар эшләп килә. 2020 елдан Авыл биләмәләрен комплекслы үстерү дәүләт программасы тормышка ашырыла башлады. Әлеге программа нигезендә Югары Шытсу авылында бер йорт эшләнелә. Шулай ук агымдагы елда тагын бер йорт планлаштырыла.

Халыкны су белән тәэмин итүдә һәм хуҗалыклардан чүп җыйнауда Саба торак коммуналь хуҗалыгы хезмәт күрсәтә. Көнкүреш калдыклары график нигезендә вакытында җыела.

Халыктан коммуналь хезмәт өчен аерым алганда су кулланылышына 538мен 492 сум түләнде.

Экраннарда сез коммуналь хезмәтләр буенча бурычлы кешеләрне күрәсез.

Информатизация, электрон түләүләргә күчү процессы елдан ел арта бара. Бүгенге көндә 219 хуҗалыкның 158 стационар телефон тоташкан, интернет 128, ай пи телевидение 115 хуҗалыкта бар.

Түбән Шытсу авылында урнашкан почта бүлекчәсе эшли. Аның эшчәнлеге белән бәйле мәгълүматны экраннарда күрәсез. Түләүләр саныннан чыгып караганда Ю.Шытсуда 77, Т.Шытсуда 83 һәм Елышта 76 % электрон түләү тәшкил итә.

Референдум программасы җирлектә яхшы гына эшләп килә. 2020 нчы елның ноябрь аенда булып узган җыеннарда хәл ителеп халык тарафыннан тупланган 162 600 сум барысы да авыллар эчендәге юлларны төзекләндерүгә тотылды. Республикадан бирелгән дотация белән элеге сумма 813 меңне тәшкил итте.

2021 елның ноябрь аенда оч авылда да гражданнар җыены булып узды. Жыйналырга тиешле 217 200 сум җыелып бетте. Әлеге үзара салым акчалары бу елда да юлларны төзекләндерүгә һәм Югары Шытсуда зират коймасын ремонтлауга тотылачак.

Җирлек буенча башкарылган эшләрне сез экраннрада күрәсез. Башкарылган эшләрнең гомуми суммасы 44 млн.261 мең сумны тәшкил итте. Иң күләмлесе мәктәптә булды, эти эниләр укучылар укытучылар исеменнән җитәкчеләребезгә рәхмәт.

Җирлектә төзекләндерү эшләре даими алып барыла. Узган ел язгы ташуга әзерлек максатыннан канаулар ярылды, су агу трубалары кардан хэм боздан чистартылды. Яз хэм коз чорында грейдерование эшләре эшләнелә. Урам юлларын кардан чистарту Шытсу авыл хуҗалыгы җәмгяте ярдәме белән вакытында башкарыла.

Уңышларга килгәндә авыл җирлеге 2021 елда яңа эш машинасы белән бүләкләнде, җитәкчелеккә рәхмәт. Район күләмендә үткәрелгән бәйрәм чараларында, парадларда актив катнашырга тырышабыз.

Яңа ел бәйрәменә бәйле конкурсларда Т.шытсудан Закизянов һәм Елыш авылынна сабировлар шәхси хуҗалыклары һәм шулай ук авыл җирлеге биләмәсе призлы урыннага лаек булдылар.

Спорт юнәлешенә тукталып үтсәк 2021 ел традицион Мәгъсүм Фәйзиев истәлегенә багышланган көрәш турнирыннан башланып китте. Район буенча үткәрелә торган мини- футбол, волейбол, баскетбол, лыжня россии, кросс татарстан ярышларында катнашып киләбез. Югары Шытсу спорт мәйданчыгында ел дәвамында төрле спорт һәм ял итү чаралары план нигезендә үтеп бара.

Түбән Шытсу авыл җирлегендә үткәрелеп килүче төрле чаралар иганәчеләр ярдәменнән башка узмый. Төп иганәчеләр “Шытсу” җәмгыяте, ПМК – 159 оешмасы хэм авыл җирлегендә урнашкан кибетләр.

Түбән Шытсу аыл җирлегендә, зиратларда даими өмәләр оештырыла, агачлар утыртыла, Чиста яр акциясе кысаларында авыл халкы, учреждения хезмәткәрләре тырышлыгы белән чишмә, елга буйлары читсартыла. Елыш авылында халык инициативасы белән елга яры агач куакларда арындырылды.

Билгеле һәр авыл җирлеге үз территориясен матурлауга йоз тотып эшләргә тырыша. Югарыда әйтеп үтелгән уңай яклар белән берлектә, кимчелекле ягъни эшләп бетерәсе якларда бар әлегә. Эчке тәртип кагыйдәләренә ягъни правила внешнего благоустройствога нигезләнеп без алга таба шәхси хуҗалык территорияләрендә үлән чабылышын вакытында башкаруны, караучысыз йөргән йорт хайваннарын чыгармауны, тиеш булмаган урыннарга чүп ташлауны һәм башка кагыйдә бозуларны ныклы контроль астына алырга, чаралар күрергә тиешбез. Шулай ук яшәргә яраксыз буш, иске йортланы сүтергә. Хәрәбә хәлендә калган хуҗалык территориясе билгеле авылның ямен алып тора.

Бу юнәлештә азмы күпме эш башкарылды: Тиеш булмаган урыннарда чүп ташлау очраклары ачыкланып тиешле таләпләргә китерелеп чистартылды.

Авыл җирлеге буенча 2021 елда барыгы 6 иске йорт сүтелде. Безнең районда белгәнегезчә иске йортларын сүтүче гражданнарга субсидия каралган. Узган ел белән чагыштырганда бәяләр азмы күпме артты. 1 камаз төяп түгү 2000 (1800) сумга чыга шуның 780 (700) сумын шәхси хуҗалык түләсә калган 1220(1100) сумын бюджет хисабына башкарыла. Әлеге льгота 10 юлга кадәр каралган. Бәяләр тагын артмас дип әйтеп булмый шуңа күрә бу мөмкинлектән файдаланып калырга кирәк. Шулай ук 11 хуҗалыкта ремонт эшләре башкарылды, ягъни капка койма алыштырылды, ойләр тышланды буялды.

Иске йортларга килгәндә алар әлегә шактый. Болар буенча эш алып барыла.

Киләчәккә планнар белән таныштырып үтәм.

Республика программаларында катнашу. Күздә тотыла шушы авыл юлларын норматив хәлгә китерү программасы 320 метр юл җәеләчәк Ю.Шытсуда һәм авыл территторияләрен комплекслы үстерү (йортлар салыну) буенча авыл хуҗалыгында эшләүче гаиләгә бер йорт төзеләчәк, шулай ук бер аренда йорты.

Җирлекне төзекләндерүдә эшләрне дәвам итү: авыл эчендәге куркыныч тудырган агачларны кисү, Елыш авылында каптажны өстәмә ремонтлау

Төрле яшьтәге кешеләрне сәламәт яшәү рәвешенә тарту, спорт юнәлешен үстерү.

Иске кулланылышка яраксыз йортларны сүтү, формить ителмичә калганнарын тиешле таләпкә китереп документларын булдыру.

Үзара салым акчаларына планлаштырылган эшләрне башкару (245м.юл җәю һәм Ю.Ш. авыл зиратының 100м.озынлыкта коймасын яңарту) һәм 2022нчы елга гражданнар җыенын үткәрү.

2015 елда җирлек үсешенең стратегиясе кабул ителгән иде. Анда кертелгән эшләрнең шактые чынга ашып килә, планга кермәгәннәредә тормышка аша. Соңгы 5 елда җирлектә 180 млн.сумлык эшләр башкарлыды, бу бик зур сумма. Алга таба да дәүләт республика программалары эшләп тора күрсен, җитәкчеләребезгә рәхмәт.

2022 нче ел Россиядә халык сәнгате һәм матди булмаган мирас елы дип игълан ителде. Республикабызда исә цифрлы икътисадның алга таба үсеше өчен уңай шартлар тудыру, цифрлы технологияләрне, Татарстан республикасы халкының тормыш сыйфатын арттыручы сервисларны һәм хезмәтләрне нәтиҗәле үстерү максатыннан2022 ел республика президенты карары белән цифрлаштыру елы дип игълан ителде.

Минем чыгышым тәмам. Алга таба да бердәм булып, тиешле юнәлештә матур нәтиҗәләр күрсәтеп эшләргә һәм яшәргә язсын. Игътибарыгыз өчен рәхмәт!